armvectores/hy_wikipedia_2023 huggingface dataset:
Յանիս Բեհրակիս

Յանիս Բեհրակիս (հուն․՝ Γιάννης Μπεχράκης, ոչ վաղ քան մարտի 3, 1960, Աթենք, Հունաստան - մարտի 2, 2019(2019-03-02), Աթենք, Հունաստան), հույն ֆոտոլրագրող, Ռոյթերսի ավագ խմբագիր։


== Կենսագրություն ==
Յանիս Բեհրակիսը ծնվել է 1960 թվականին, Աթենքում, Հունաստան։ Լուսանկարչություն է սովորել Աթենքի Արվեստի և տեխնոլոգիական դպրոցում և բակալավրի աստիճան է ստացել Միդլսեքս համալսարանում։ Որպես լուսանկարիչ աշխատել է 1985-1986 թվականներին Աթենքում։ 1987 թվականին սկսել է աշխատել Ռոյթերս գործակալության հետ, 1988 թվականի վերջին մշտական աշխատանքի առաջարկ է ստացել գործակալության Աթենքի գրասենյակում։ Նրա առաջին արտասահմանյան գործուղումը Լիբիայում էր, 1989 թվականին։ Դրանից հետո նա վավերագրել է տարբեր իրադարձություններ, այդ թվում` Իրանում Ռուհոլլա Խոմեինիի թաղման արարողությունը, Արևելյան Եվրոպայում և Բալկաններում տեղի ունեցած փոփոխությունները, Խորվաթիայի, Բոսնիա և Հերցեգովինայի, Չեչնիայի, Սիերա Լեոնեի, Սոմալիի, Աֆղանստանի, Լիբանանի պատերազմները, Իրաք-քուվեյթյան առաջին և երկրորդ պատերազմները, Արաբական գարունը Եգիպտոսում, Լիբիայում և Թունիսում, քաղաքացիական պատերազմը Ուկրաինայում, ՆԱՏՕյի կողմից Իրաքի և Լևանտի իսլամական պետության ռմբակոծությունը Քոբանեում, Սիրիա, հունական ֆինանսական ճգնաժամը և 2015 թվականի Եվրոպայի միգրացիոն ճգնաժամը։
Նա նաև երկար տարիներ լուսաբանել է Իսրայելա-պաղեստինյան հակամարտությունը, երկրաշարժեր Քաշմիրում, Թուրքիայում, Հունաստանում, Իրանում և աշխարհում տեղի ունեցող կարևոր իրադարձություններ։ Նաև լուսաբանել է 4 Ամառային օլիմպիական խաղեր, 1994 թվականի ֆուտբոլի աշխարհի առաջնությունը ԱՄՆ-ում և մի շարք այլ միջազգային սպորտային իրադարձություններ։ 2008-2009 թվականներին Ռոյթերսի հետ եղել է Երուսաղեմում։ 2010 թվականին վերադարձել է Հունաստան` լուսաբանելու երկրի ֆինանսական ճգնաժամը։
Մասնակցել է անհատական և խմբակային ցուցահանդեսների Աթենքում, Սալոնիկում, Լոնդոում, Էդինբուրգում, Նյու Յորքում, Հռոմում, Բարսելոնայում, Մադրիդում, Ֆրանսիայում և Դուբայում։
2000 թվականին Բեհրակիսը փրկվել է դարանից Սիեռա Լեոնեում, որտեղ ամերիկացի լրագրող Կուրթ Շորկն ու իսպանացի օպերատոր Միգել Գիլ Մորենո դե Մորան սպանվել են։ Նա և հարավաֆրիկացի օպերատոր Մարկ Չիշոլմը կարողացել են խուսափել հետապնդողներից։
2016 թվականին Ռոյթերսի թիմի կազմում նա արժանացել է Պուլիցերյան մրցանակի հրատապ նորությունների լուսանկարչության համար։
Բեհրակիսը մահացել է 58 տարեկան հասակում, 2019 թվականի մարտի 2-ին, Աթենքում։


== Մրցանակներ ==
Որպես Ռոյթերսի լուսանկարչության բաժնի անդամ 2016 թվականին արժանացել է Պուլիցերյան մրցանակի
Եվրոպայի նորությունների տարվա լուսանկարիչ, Եվրոպական Ֆուջի մրցանակ (1998, 2002 և 2003 թվականներ)
Հունաստանի նորությունների տարվա լուսանկարիչ, յոթ անգամ արժանացել է Հունական Ֆուջի մրցանակի
Արտածովյան մամուլի ակումբի լուսանկարչության մրցանակ (1999)


== Ծանոթագրություններ ==


== Արտաքին հղումներ ==
Յանիս Բեհրակիսը Reuters.com կայքում Archived 2009-01-09 at the Wayback Machine.
Search of Yannis Behrakis's photos(չաշխատող հղում) Reuters.com
Կիրան Թրիպեր

Քիրան Ջոն Թրիպեր (անգլ.՝ Kieran John Trippier, սեպտեմբերի 19, 1990(1990-09-19), Բերի, Մեծ Մանչեսթեր, Միացյալ Թագավորություն), անգլիացի ֆուտբոլիստ, «Տոտտենհեմ Հոտսպուրի» աջ պաշտպան։
Թրիպերն իր կարիերան սկսել է «Մանչեսթեր Սիթիի» ակադեմիայում, սակայն երբեք հանդես չի եկել «քաղաքայինների» առաջին թիմում։


== Ակումբային կարիերան ==


=== Մանչեսթեր Սիթի ===


=== Բերնլի ===


=== Տոտտենհեմ Հոտսպուր ===
«Բերնլիի» կազմում հաջող ելույթներ ունենալուց հետո Թրիպերը 2015 թվականի հունիսի 19-ին 3,2 մլն ֆունտով տեղափոխվեց «Տոտտենհեմ»։


== Ելույթները հավաքականում ==
Թրիպերը հանդես է եկել Անգլիայի Մ18, Մ19, Մ20 և Մ21 հավաքականներում


== Ծանոթագրություն ==


== Արտաքին հղումներ ==
Կիրան Թրիպերը Պրեմիեր Լիգայի հայալեզու կայքում Archived 2019-07-08 at the Wayback Machine. (հայ.)
Չուդեյ

Չուդեյ (ուկրաիներեն՝ Чудей), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Չուդեյ գյուղում բնակվում էր 5 265 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլոդյա Գրիգորյան (այլ կիրառումներ)

Վոլոդյա Գրիգորյան անունը կամ տերմինը կարող է վերաբերել հետևյալ հոդվածներին․

Վոլոդյա Հակոբի Գրիգորյան, հայ դերասան։ ՀԽՍՀ ժողովրդական արտիստ (1978)։
Վոլոդյա Կարապետի Գրիգորյան, հայ գեղանկարիչ։
Յակ Պոմ Իոլ

Յակ Պոմ Իոլ (ռուս.՝ Як-Пом-Иоль), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Մեծ Մադմաս գետի ձախ ափին՝ 13 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000048006
Հիդրոլոգիական ուսումնասիրությունների կոդը - 103004800
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կաբալա (այլ կիրառումներ)

Կաբալա, կարող է վերաբերել՝

Կաբալա - հրեական շրջաններում առաջացած գաղտնուսույց թեոսոֆիական համակարգ
Կաբալա - գյուղ Էստոնիայի Յարվամաա նահանգի Տյուռի շրջանում
Ես մնում եմ

«Ես մնում եմ» (ռուս.՝ «Я остаю́сь»), 2007 թվականի ռուսական գեղարվեստական ֆիլմ, Կարեն Հովհաննիսյանի առաջին ռեժիսորական աշխատանքն ու ռուս դերասան Անդրեյ Կրասկոյի վերջին դերը կինոյում։
Ռեժիսոր Կարեն Հովհաննիսյանը ֆիլմի համար արժանացել է «Արծաթե ծիրան» հատուկ մրցանակի «Ոսկե ծիրան» ամենամյա կինոփառատոնում, որ անցկացվում է Երևանում (Հայաստան)։
Ֆիլմի սկզբնական վերնագրերն են՝ «Բժիշկ Տիրսայի երկրորդ կյանքը» (ռուս.՝ «Вторая жизнь доктора Тырсы») և «Կոմա»։


== Սյուժե ==
Բժիշկ Տիրսան մարդկանց բուժում է բժշկական սովորական մեթոդներով և վրդովվում է, երբ նրա մոտ խոսում են անդրաշխարհային կյանքի և հանգուցյալների հետ հաղորդակցման մասին։ Միակ երևույթը, որ կարող է հուզել նրան, իր միակ դստեր ճակատագիրն է, որն անպատասխան սիրահարված է իր պետին։ Հենց նրա պատճառով էլ բժիշկը հայտնվում է ողբերգության մեջ․ բոուլինգի գնդակի հարվածից հետո նա ընկնում է կոմայի մեջ՝ գտնվելով կյանքի ու մահվան միջև։ Այդ պահից աշխարհի վերաբերյալ նրա հայացքներն էապես փոխվում են։ Այն աշխարհում հանդիպելով նույնպես կոմայի մեջ գտնվող մարդկանց՝ նա դառնում է ավելի մարդկային, իմաստուն ու համբերատար։ Դա նրան օգնում է վերադառնալ կյանքի, պաշտպանել դստերը ցինիկ սիրահետողի ոտնձգություններից և օգնել նրան գտնել իսկական սեր։


== Դերերում ==
Անդրեյ Կրասկո — բժիշկ Վիկտոր Պավլովիչ Տիրսա (հնչյունավորել է Սեմյոն Ֆրումանը)
Ֆեոդոր Բոնդարչուկ — Հրահանգիչ
Սնդրեյ Սոկոլով — Գլեբ Վալենտինովիչ Շախով
Նելլի Ուվարովա — Եվգենյա Տիրսա, բժշկի դուստրը
Ելենա Յակովլևա — Նատալյա Տիրսա, բժշկի կինը
Ելենա Բոնդարչուկ — Անյա
Գալինա Պոլսկիխ — Սվետլանա Յուրևնա
Վլադիմիր Եպիֆանցև — Անտոն, սգո գործակալություն տնօրեն
Եվգենի Ժարիկով — Օլեգ Սապրունով, բժիշկ, Տիրսայի ընկերն ու գործընկերը
Իրինա Գրինյովա — Յուլյա
Կոնստանտին Սոլովյով — Բորիս
Գեորգի Մարտիրոսյան — Յուրի Զատոնսկի, երգիչ
Կոնստանտին Վորոբյով — Լամա Սուլեյմանի օգնականը
Նատալյա Ստուկալինա — Քսյուշա, Անտոնի կինը, ատամնաբույժ
Եկատերինա Վոլկովա — Լարիսա
Եկատերինա Մալիկովա — Լյալյա, Գլեբ Շախովի ընկերուհին


== Նկարահանումներ ==
Ֆիլմը նկարահանվել է 2006 թվականի մայիսին Կոպանիշչենսկի կավճային քարհանքում՝ Օստրոգոժսկի մոտ (Վորոնեժի մարզ)։


== Մրցանակներ և անվանակարգեր ==
Ցանկը ներկայացվում է ըստ IMDb կայքի.


== Ծանոթագրություններ ==
Նիկողայոս Տեր-Ղևոնդյան

Նիկողայոս Տեր-Ղևոնդյան (1848, Գանձակ, Թիֆլիսի նահանգ, Կովկասի փոխարքայություն, Ռուսական կայսրություն - 1920, Թիֆլիս, Վրաստանի Դեմոկրատական Հանրապետություն), հայ մանկավարժ, մեթոդիստ։


== Կենսագրություն ==
1857-1867 թվականներին սովորել է Թիֆլիսի Ներսիսյան դպրոցում։ Աշխատել է Վերին Ագուլիսի հայոց երկսեռ (1868-1671), Թիֆլիսի Գայանյան օրիորդաց (1872-1874), Մոզդոկի օրիորդաց (1874-1877), Երևանի թեմական (1878-1881) դպրոցներում որպես հայոց լեզվի և գրականության ուսուցիչ։
1882 թվականին տեղափոխվել է Թիֆլիս։ Տեր-Ղևոնդյանի գաղափարները ձևավորվել են Խաչատուր Աբովյանի, Ղազարոս Աղայանի, Միքայել Նալբանդյանի, Կ․ Ուշինսկու աշխատությունների ազդեցությամբ։ Հիմնականում զբաղվել է տարրական դասարաններում հայոց լեզվի ուսուցման, գրաճանաչության, ընթերցանության, ուղղագրության հարցերով։ Ձգտել է դպրոցի դեմոկրատացմանը և աշխարհաբարն ուսուցման լեզու դարձնելուն։ Կազմել է «Մայրենի լեզու» ընթերցարանների շարքը (I–IV դասարաններ)։ Առաջին դասագիրքը՝ «Այբբենարան»-ը (հրատարակվել է 1871 թվականին), մինչև 1912 թվականը վերահրատարակվել է 35 անգամ։ Տեր-Ղևոնդյանի գրչին են պատկանում նաև «Մայրենի լեզվի քերականության տարերքը» (1883), «Բացատրություն մայրենի լեզվի» (ձեռնարկ ծնողների և ուսուցիչների համար, 1878), «Արփիկ» (1910) ուսումնական ձեռնարկները։ Նրա դասագրքերը օգտագործվել են նաև արևմտահայ դպրոցներում։
Լավրենտի Զիզանի

Լավրենտի Իվանովիչ Զիզանի (այլ կերպ՝ Լավրենտի Տուստաովսկի, Лаврентий Иванович Зизаний, իսկական ազգանունը՝ Կուկոլ, շուրջ 1570 — 1633 թվականից հետո), ուկրաինացի լեզվաբան, գրող, թարգմանիչ, մանկավարժ, աստվածաբան ու եկեղեցական գործիչ։ Ստեֆան Զիզանիի եղբայրը։


== Կենսագրություն ==
Լավրենտի Զիզանին դասավանդել է Լվովի եղբայրական դպրոցում, որտեղից 1592 թ. տեղափոխվել է Բրեստ, ապա՝ Վիլն (ներկայում՝ Վիլնյուս), որտեղ 1596 թ. հրատարակել է այբբենարան ու եկեղեցական սլավոներենի քերականություն։ Զիզանիի քերականությունը հարավսլավոնական լեզվաբանության առաջին հուշարձաններից մեկն է։ Գրված է լատիներենի ու հունարենի կողմնորոշմամբ։ Նրա նպատակն էր ապացուցել, որ եկեղեցական սլավոներենը հունարենին հավասար նշանակություն ունի. Զիզանին չի ունեցել նկարագրելու կամ նորմաներ սահմանելու նպատակ։
Զիզանին որպես դաստիարակ աշխատել է կոմս Ալեքսանդր Օստրոժսկիի մոտ Յարոսլավլ Գալիցկիում։ 1626 թ. տեղափոխվելով Մոսկվա, նա Ֆիլարետ պատրիարքին է ներկայացնում կատեխիզիսի ձեռագիրը՝ խնդրելով ստուգել և ուղղումներ կատարել։
Պատրիարքը ստուգման գործը հանձնարարում է իգումեն Իլյայի ու Գրիգորի Օնիսիմովին։ Մի քանի վիճահարույց հարցերի վերաբերյալ Լավրենտի Զիզանին խորհրդակցել է նրանց հետ, ինչը հանգեցրել է նրան, որ Զիզանին հրաժարվել է գրաքննադատների համար կասկածելի թվացող կարծիքներից։ Կատեխիզիսի մասին քննարկում տպագրեց Նիկոլայ Տիխոնրավովը «Летописи русской литературы и древностей» չորրորդ գրքում։ Կատեխիզիցը տպագրվեց, սակայն այդպես էլ հասարակությանը չներկայացվեց։ Պատրիարք Ֆիլարետը չհամարձակվեց թույլատրել գրքի տարածումը, քանի որ այն չէր արտահայտում այն ժամանակվա ուղղափառ եկեղեցու գաղափարները, այլ «լոկ մի լիտվացի հոգևորականի շարադրանք է, որ ուղղվել է մոսկվացի երկու քերականների կողմից»։
1628 թվականին Լավրենտի Զիզանին ներկա է գտնվել Կիևի եկեղեցական ժողովում, որտեղ դատվում էր Մելետի Սմոտրիցկին ուղղափառ հավատին դավաճանելու պատճառով։ Դրանից հետ, Զիզանին, հավանաբար, վերադարձել է Կորեց։ Նրա հետագա ճակատագրի մասին տվյալներ չկան։


== Երկեր ==
Лексис. Вильно 1596 год [1]
Грамматика славенская. — Вильно: 1596. — 96 л.; 8°.
Лаврентій Зизаній. Граматика словенська. К., 1980.
Лаврентий Зизаний Тустановский. КАТЕХИЗИС БОЛЬШОЙ. — ок. 29.I.1627 Archived 2014-04-17 at the Wayback Machine.


== Պատկերասրահ ==

		
		
		


== Ծանոթագրություններ ==


== Գրականություն ==
Грамматики Лаврентия Зизания и Мелетия Смотрицкого / Сост., подг. текста, научный комментарий и указатели Е. А. Кузьминовой; предисл. Е. А. Кузьминовой, М. Л. Ремнёвой. — М.: Изд-во МГУ, 2000. — 528 с. — 3 000 экз. — ISBN 5-211-03907-6
Исаевич Я. Д. — Новые материалы об укр. и белорусских книгопечатниках первой пол. XVII в. // Книга. — М., 1977 . — Сб. 34.
Голубев С. — Южнорусский православный катехизис 1600 года // ЧИОНЛ. — 1890 . — Кн. 14.
Ильинский Ф. М. — Большой Катехизис Лаврентия Зизания // ТКДА. — 1898 . — № 2.
Աստվածամոր «Կենսակիր աղբյուր» սրբապատկերի եկեղեցի (Պետրովկա)

Աստվածամոր «Կենսակիր աղբյուր» սրբապատկերի եկեղեցի (ռուս.՝ Церковь иконы Божией Матери «Живоносный источник»), եկեղեցի ՌԴ Ռոստովի մարզի Մյասնիկովի շրջանի Պետրովկա սլոբոդայում։ Ենթարկվում է Ռուս Ուղղափառ եկեղեցու Ռոստովի և Նովոչերկասկի թեմի Մյասնիկովի գործակալությանը։
Տաճարի հասցեն՝ Ռուսաստան, Ռոստովի մարզ, Մյասնիկովի շրջան, Պետրովկա սլոբոդա, Լուգովայա փողոց, 12։


== Պատմություն ==
«Կենսակիր աղբյուր» տաճարի պատմությունը սկիզբ է առնում 1841 թվականից։ 19-րդ դարում այն տեղը, որտեղ գտնվում է տաճարը, փառաբանվեց տեղական աղբյուրի մոտ Աստվածամոր սրբապատկերի հայտնությամբ։ Աղբյուրն իր հրաշքներով ու հիվանդների դարմանումներով դարձավ հռչակավոր։
Ըստ ավանդության՝ 1841 թվականի ամռանը մի քանի գյուղացիներ մնում են գիշերելու Պետրովկա գյուղի մոտ։ Հաջորդ օրը նրանցից ամենաերիտասարդը գնում է աղբյուրի մոտ՝ ջուր բերելու և այնտեղ տեսնում է աջ ձեռքին Մանուկով Աստվածամոր սրբապատկերը։ Ընդ որում, սրբապատկերը ոչ թե լողում էր, այլ կանգնած էր ուղղահայաց՝ հենվելով ջրհորի հատակի քարին։ Գյուղացին սա պատմում է մյուսներին։ Բոլոր գյուղացիները գնում են աղբյուրի մոտ և տեսնում նույն բանը։ Այնուհետև նրանք տեսածը պատմում են Բաբինսկի բնակավայրի ղեկավարին։ Լուրն արագորեն տարածվում է շրջակա գյուղերում։ Հավատացյալները սկսում են գալ նոր սրբավայր։ Աղբյուրը հայտնի է դառնում «Բաբինսկի» անվամբ, իսկ ավելի հաճախ այն կոչվում էր «Կրինիչկի»։
1848 թվականին աղբյուրի մոտ կառուցվում է մատուռ, որը զարդարված է լինում սրբապատկերներով։ 1849 թվականի վերջին գնդապետ Պյոտր Իլովայսկու և եսաուլ Իվան Կարշինի ջանքերով այստեղ կառուցվում է փայտե եկեղեցի՝ հանուն Աստվածամոր Կենսակիր աղբյուրի։ Բաբինսկի բուժիչ աղբյուրին կից ստեղծվում է ծուխ։
1850 թվականի օգոստոսի 6-ին ատաման Միխայիլ Գրիգորևիչ Խոմուտովի մասնակցությամբ տեղի է ունենում ներկայում գոյություն ունեցող եկեղեցու հիմնարկեքը։
Տաճարը կառուցվել է ճարտարապետ Իվան Իոսիֆովիչ Վալպրեդեի նախագծով և նկարներով։ Շինարարությունը տևել է 8 տարի՝ ավարտվելով 1858 թվականին։
Խորհրդային իշխանության տարիներին տաճարը փակվել է, սուրբ աղբյուրն անտերության է մատվել։ 20-րդ դարի կեսերին քանդվել են տաճարի գմբեթները, հանվել են զանգերը։ Որոշ ժամանակ տաճարում գործել է գյուղատնտեսական տեխնիկայի արհեստանոց։ Աղբյուրը ծածկվել է աղբով, բայց ջուրը միևնույն է դուրս է եկել գետնի տակից։
Ռոստովի և Նովոչերկասկի մետրոպոլիտ Մերկուրիի 2012 թվականի ապրիլի 20-ի հրամանով Պետրովկա գյուղի «Կենսակիր աղբյուր» եկեղեցական համալիրը փոխանցվել է Սուրբ Իվերսկի կանանց վանքին։ Այդ ժամանակից այստեղ սկսվել են վերականգնողական աշխատանքներ։ 2014 թվականին վերանորոգվել է մատուռը, վերականգնվել էր սուրբ առաքյալ և ավետարանիչ Հովհաննես Աստվածաբանի կողմնասեղանը։
«Կենսատու աղբյուր» տաճարը ենթարկվում է Սուրբ Իվերսկի կանանց վանքին, նրան կից ստեղծում է հոգևոր-լուսավորչական կենտրոն, տաճարում անցկացվում են ժամերգություններ։


== Կղերականություն ==
Աբեղա Տիխոն (Բալաբանով)


== Հղումներ ==
Петровка. Церковь иконы Божией Матери "Живоносный источник"
Петровка. Церковь иконы Божией Матери «Живоносный Источник»
История прихода


== Ծանոթագրություններ ==
Սիսակ Վարժապետյան

Սիսակ Հակոբի Վարժապետյան (1905, Մարաշ, Ադանայի վիլայեթ, Օսմանյան կայսրություն - սեպտեմբերի 14, 1982(1982-09-14), Ինդիանա, ԱՄՆ), լիբանանահայ մանկավարժ, թարգմանիչ։


== Կենսագրություն ==
Ծնվել է 1905 թվականին Մարաշ քաղաքում։ Առաջին Համաշխարհային պատերազմի տարիներին՝ թուրքերի կողմից հայերի դեմ իրագործված Մեծ եղեռնի ժամանակ` 1915 թվականին, Սիսակ Վարժապետյանը ապաստան է գտնում Հորդանանի Թաֆիլահ, ապա Ալ-Քարակ քաղաքներում, որտեղ մնում է մինչ զինադադարը։ Զինադադարից հետ անցնում է Լիբանան, մտնում Ջբեյլի Ամերիկյան Նպաստամատույց որբանոց, որտեղ և ստանում է նախակրթությունն ու միջնակարգ ուսումը։ Մասնագիտական բարձրագույն ուսման համար ընդունվում է Բեյրութի Ամերիկյան համալսարան և 1929 թվականին ավարտում Առևտրական գիտելիքների բաժնի դասընթացները։ Բեյրութում, երկար տարիներ միջազգային նավթային ընկերությունում պաշտոնավարելուն զուգահեռ ուսուցչական գործունեությամբ է զբաղվել տեղի հայկական երկրորդական վարժարաններում (Հայ Ավետարանական քոլեջ)՝ դասավանդելով առևտրական գիտելիքներ, սղագրություն ու մեքենագրություն։ 1960-ական թվականներին Բեյրութում հիմնում է իր սեփական Առևտրական դպրոցը, որը ղեկավարել է ավելի քան մեկ տասնամյակ։


== Ծանոթագրություններ ==


== Աղբյուրներ ==
Սիսակ Յ․ Վարժապետեան, մահագրութիւն «Հայկազեան Հայագիտական Հանդէս» հատոր Ժ.
Ագրոն (Անդալուսիա)

Ագրոն (իսպ.՝ Agrón) մունիցիպալիտետ Իսպանիայում՝ Անդալուսիայի Գրանադա պրովինցիայի Ալխամա շրջանում։ Տարածքը կազմում է 27 կմ²։ Բնակչությունը՝ 340 մարդ (2010 թվականի տվյալներով)։ Պրովինցիայի վարչական կենտրոնից գտնվում է 31 կմ հեռավորության վրա։


== Արտաքին հղումներ ==
Situación de Agrón Archived 2007-09-30 at the Wayback Machine.
Աստերոիդների ցանկ (79901-80000)

Աստերոիդների ցանկ (79801-79900)  • Աստերոիդների ցանկ  • Աստերոիդների ցանկ (80001-80100)
 Աստերոիդների ցանկ (79801-79900)  • Աստերոիդների ցանկ  • Աստերոիդների ցանկ (80001-80100)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Մակբայ

Մակբայն՝ իբրև խոսքի մաս, բնութագրվում է նրանով, որ ցույց է տալիս գործողության հատկանիշ և հատկանիշի հատկանիշ։
Շատ լեզուներում մակբայը համարվում է չթեքվող խոսքի մաս։ Միայն 2 լեզվում է թեքվում, որտեղ մակբայները կարող են հանդես գալ որպես համաձայնեցնող վերջավորություն։
Հայերենում  չթեքվող խոսքի մաս է (մասնակի բացառություններով) և նախադասության մեջ հիմնականում հանդես է գալիս պարագայի շարահյուսական պաշտոնով. երբեմն էլ կարող է լինել նաև որոշիչ և հանդես գալ փոխանվանական կիրառություններով։ Ածականներից կազմված մակբայը անվանվում է ածականակազմ մակբայ։
Պատասխանում են «ե՞րբ», «որտե՞ղ», «ինչու՞», «ինչպե՞ս» հարցերին։
Նախադասության մեջ կատարում են պարագաների (տեղի, ժամանակի, չափ  ու քանակի, ձևի), որոշչի և ստորոգյալի գործառույթներ։


== Տեսակներ ==
Անհատական մակբայը մակբայի տեսակ է, որն արտահայտում է քանակի, չափի, ժամանակի ընդհանուր իմաստ՝ հանապազ, միշտ, ցանկ, հավերժ, բազում անգամ, շատ անգամ, քանիցս անգամ, որչափ, որքան, այսքան, այսչափ, շատ, փոքր-ինչ, սակաւ մի բառերը։
ՏԵՂԻ ՄԱԿԲԱՅ - ցույց է տալիս գործողության կատարման տեղը։ Պատասխանում է ու՞ր, որտե՞ղ, որտեղի՞ց հարցերին։ Օր.` Նժույգի դեմ դիմաց ոստոստում էր մտրուկը։
ԺԱՄԱՆԱԿԻ ՄԱԿԲԱՅ - ցույց է տալիս գործողության կատարման ժամանակը։ Պատասխանում է ե՞րբ, երբվանի՞ց հարցերին։ Օր.` Նրանք գիշեր-ցերեկ աշխատում էին առաջադրանքը լիովին կատարելու համար։ Կան նաև հարաբերական դերանուններ, որոնք ցույց են տալիս գործողության կատարման ժամանակը՝ առանց դրանք անվանելու։ Դրանք են երբ, երբևէ, երբևիցե հարաբերական դերանունները։
ՁևԻ ՄԱԿԲԱՅ - ցույց է տալիս գործողության կատարման ձևը։ Պատասխանում է ինչպե՞ս հարցին։ Կան հարաբերական դերանուններ` (այսպես, այնպես, այդպես, նույնպես, ինչպես), որոնք ցույց են տալիս գործողության կատարման ձևը՝ առանց մատնանշելու։ Կազմվում են -աբար, -ապես, -որեն, -ովին, -ովի, -ակի մակբայակերտ ածանցների օգնությամբ։ Օր.`Մեղմաբար փչում էր աշնան սառը քամին։
ՉԱՓ ՈՒ ՔԱՆԱԿԻ ՄԱԿԲԱՅ - ցույց է տալիս գործողության կատարման չափն ու քանակը։ Պատասխանում է ինչքա՞ն, որքա՞ն, ի՞նչ չափ, ո՞ր չափ հարցերին։ Կան հարաբերական դերանուններ` այսքան, այնքան, այդքան, նույնքան, այսչափ, այնչափ, այդչափ, նույնչափ, ինչքան, որքան, որչափ։ Օր.` Նրանց ձայնը քիչ-քիչ մարեց։
ԸՆԴՀԱՆՐԱԿԱՆ ՄԱԿԲԱՅ - կան մակբայներ, որոնք հանդես են գալիս բայի մեկից ավելի մակբայի տեսակներով, նաև այլ խոսքի մասերով։ Օր.` անընդհատ, անմիջապես, արտաքուստ, իսկույն, հաճախ, հաճախակի և այլն։


== Ծանոթագրություններ ==


== Աղբյուրներ ==
Լևոն Եզեկյան // Հայոց լեզու // Երևան 2007
Լևենցովյան գերեզմանատուն

Լևենցովյան գերեզմանատուն Դոնի Ռոստով,  գերեզմանատուն Դոնի Ռոստովում։


== Պատմություն ==
Լևենցովյան գերեզմանատունը գտնվում է Դոնի Ռոստովի Լևենցովյան շրջանում։ Ամբողջ գերեզմանատեղին զբաղեցնում է 1 հեկտարից մի քիչ ավել։ Հիմնադրման թվականն անհայտ է։ Ներկայումս գերեզմանատունն ունի չգործողի կարգավիճակ, այնտեղ կատարում են հուղարկավորումներ դագաղով և աճյունասափորով միայն ընտանեկան գերեզմաններում։
2001 թվականին հանուն ռուսաստանյան նոր մարտիրոսների և խոստովանահայրերի գերեզմանատանը ժամանակավորապես բացվել է եկեղեցի։ Նախատեսվում է կառուցվել լիարժեք քարե տաճար։
Գերեզմանատան տարածքում գտնվում է «Կուբանի 4-րդ գվարդիական կազակական հեծելազորային կորպուսի՝ Դոնի Ռոստովի ազատագրման ժամանակ՝ 1943 թվականի փետրվարի 8-ին հերոսի մահով զոհված կազակների հիշատակին նվիրված հուշարձան»։ Հաղթանակի տարելիցի ժամանակ այստեղ տեղադրվել է նոր կռածո ցանկապատ և հարակից տարածքներում տարվել է բարեգործական աշխատանքներ։


== Գործունեություն ==
Աշխատանքային ժամեր. մայիս-սեպտեմբեր ամիսներին ամեն օր ժամը 09:00 մինչև 19:00, հոկտեմբեր-ապրիլ ամիսներին՝ 09:00 մինչև 18:00։


== Ծանոթագրություններ ==


== Արտաքին հղումներ ==
Լևենցովյան գերեզմանատուն, Դոնի Ռոստով
Տոռե Սան Ջորջո

Տոռե Սան Ջորջո (իտալ․՝ Torre San Giorgio), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 718 մարդ (2008 թվականի տվյալներով)։ Բնակչության խտությունը 133 մարդ/կմ²։ Տարածքը՝ 5 կմ²։ Փոստային ինդեքս՝ 12030։ Հեռախոսային կոդ՝ 0172։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0172 96012
Էլեկտրոնային փոստ՝ info@comune.torresangiorgio.cn.it
Պաշտոնական կայք՝ http://www.comune.torresangiorgio.cn.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գայանե Մարգարյան (դաշնակահարուհի)

Գայանե Սարգսի Մարգարյան (մայիսի 20, 1963(1963-05-20), Ալմաթի, Ղազախական ԽՍՀ, ԽՍՀՄ), հայ դաշնակահարուհի, արվեստագիտության թեկնածու (2007), պրոֆեսոր (2011)։


== Կենսագրություն ==
Գայանե Մարգարյանը ծնվել է 1963 թվականի մայիսի 20-ին Ալմա Աթայում։ Սովորել է Թբիլիսիի № 6 երաժշտական դպրոցում։ 1982 թվականին ավարտել է Երևանի Ա. Բաբաջանյանի անվան երաժշտական ուսումարանի, իսկ 1987 թվականին՝ Երևանի պետական կոնսերվատորիայի (Ա. Ամբակումյանի դասարան) դաշնամուրի բաժինները։ 1990-2004 թվականներին աշխատել է Երևանի Ա. Բաբաջանյանի անվան երաժշտական ուսումարանի դաշնամուրի բաժնում, 1993 թվականից դասավանդել է Երևանի պետական կոնսերվատորիայում (2009 թվականից՝ պրոֆեսոր)։ 2009 թվականին դարձել է Սայաթ-Նովայի անվան երաժշտական դպրոցի դաշնամուրի բաժնի վարիչ։ 2008 թվականին դարձել է Հայ-ռուսական (Սլավոնական) համալսարանի պրոֆեսոր։
Ուսումասիրությունները վերաբերում են համաշխային դասական, ժամանակակից և հայ երաժշտությանը, մշակութաբանությանը։ Հեղինակել է ուսումնամեթոդական ձեռնարկ։


== Մատենագիտություն ==
О педализации. В помощь педагогумузыканту, Е., 2004.
Фортепианный концерт и его разновидности в творчестве армянских композиторов: Тенденции развития (1950–1980-е гг.). Некоторые вопросы интерпретации, Е., 2009.
Մաքսիմ Կաց

Մաքսիմ Կաց (ռուս.՝ Максим Кац, դեկտեմբերի 23, 1984(1984-12-23), Մոսկվա, ԽՍՀՄ), ռուս քաղաքական և հասարակական գործիչ, «Քաղաքային նախագծեր» (ռուս.՝ Городские проекты) հիմնադրամի համահիմնադիր, նույնանուն յություբյան ալիքի հեղինակ, սպորտային պոկերի Ռուսաստանի չեմպիոն, վիքիպեդիստ, Մոսկվայի Շչուկինո շրջանի մունիցիպալ ժողովի նախկին պատգամավոր (2012-2016 թվականների III գումարում) «Յաբլոկո» կուսակցության կողմից։


== Կենսագրություն ==
Մաքսիմ Կացը ծնվել է Մոսկվայում։ Կացն ութ տարեկան է եղել, երբ ընտանիքը տեղափոխվել է Իսրայել։ Ռուսաստան է վերադարձել 17 տարեկանում, իսրայելական քաղաքացիություն չի ստացել։ Հարցազրույցի ժամանակ Կացը հայտնել է, որ ռազմական ծառայության փորձ չի ունեցել։ 2012 թվականին «Կոմսոմոլսկայա պրավդա» ռադիոկայանին տված հարցազրույցի ժամանակ նա պատմել է, որ սովորել է երեք ռուսաստանյան բուհերում, սակայն թողել է բոլոր երեքը՝ չավարտելով դրանք, քանի որ դժգոհ է եղել կրթության որակով։ Ավելի ուշ Կացը, համաձայն իր բառերին, ուղևորվել է քաղաքային պլանավորման մասնագետների մոտ Դանիա և ԱՄՆ՝ իր հաշվին մասնավոր դասերի մասնակցելու համար։
Ռուսաստան վերադառնալուց հետո Մաքսիմը պոկեր է խաղացել մոսկովյան խաղատներում, դարձել է WSOP մրցույթի հաղթող «No-Limit Hold’em» անվանակարգում։ 2007 թվականին դարձել է սպորտային պոկերի Ռուսաստանի չեմպիոնը։ 2010 թվականին հիմնադրել է երկրում առաջին բեքինգային հիմնադրամը, որը նույն տարի խոշորագույն է անվանվել Sports.ru կայքի կողմից։
2008 թվականի մարտին Կացը ստեղծել է նույնանուն յություբյան ալիքը։
2016 թվականի հայտնվել է այն 13 ռուսաստանցիների շարքում, որոնք ստացել են Մեծ Բրիտանիայի կառավարության Չիվնինգի կրթաթոշակը։ Կրթաթոշակը թույլ է տալիս տարբեր ոլորտներում առաջնորդի հմտություններ ունեցող անձանց ուսուցում ստանալ բրիտանական համալսարանի մագիստրատուրայում։ Կացն ընդունվել է Գլազգոյի համալսարանի մագիստրատուրա՝ սոցիալական և քաղաքական գիտությունների ֆակուլտետ «Քաղաքային կառավարում և հանրային քաղաքականություն» մասնագիտությամբ։ Ըստ Կացի՝ նա ազատ տիրապետում է ռուսերեն, անգլերեն և եբրայերեն լեզուներին։
2020 թվականի մայիսի 6-ին ամուսնացել է Եկատերինա Պատյուլինայի հետ։ Եկատերինան Իլյա Վառլամովի հետ համատեղ ստեղծել է «Հեղինակային մեդիա» ընկերությունը և դարձել է դրա գլխավոր տնօրենը, «Варламов.ру» բլոգի կոմերցիոն տնօրենը, հանդես է գալիս «Յաբլոկո» կուսակցության կազմում։


== Գործունեություն յություբյան ալիքում ==
2020 թվականի օգոստոսի 10-ին Կացը սկսել է տեսանյութեր թողարկել Բելառուսում տեղի ունեցած ընտրություններից հետո կազմակերպված բողոքի ակցիաների մասին։ Տեղի The Village ամսագրին տված հարցազրույցի ժամանակ Կացը հայտնել է, որ ինքնուրույն է հորինել ամեն օր 300 հազարից 1 միլիոն դիտում ընդգրկող տեսահոլովակների կոնցեպցիան, իսկ այլ երկրների (Հարավսլավիա, Հայաստան, Հարավային Կորեա, Էստոնիա և այլն) քաղաքական գործընթացի հետ համեմատության համար դիմել է կողմնակի էքսպերտների։
Ըստ Կացի՝ 2020 թվականի սեպտեմբերի 1-6-ին նրա յություբյան ալիքի վիճակագրությունը ցույց է տվել, որ դիտորդների 35%-ը Բելառուսից է (հուլիսին միայն 12% էր)։
2020 թվականի հոկտեմբերի 17-ի դրությամբ՝ ալիքը 604 հազար հետևորդ ունի և օրական միջինը 335 հազար դիտում է հավաքում։


== Մատենագրություն ==
Варламов И., Кац. М. 100 советов мэру. — Альпина нон-фикшн, 2020. — 464 с. — ISBN 978-5-00139-255-2


== Ծանոթագրություններ ==


== Արտաքին հղումներ ==
Պաշտոնական կայք
Ստարոբալակովո

Ստարոբալակովո (ռուս.՝ Старобалаково, բաշկիրերեն՝ Иҫке Балаҡ), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 251 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջվարիքեթի

Ջվարիքեթի (վրաց.՝ ჯვარიქეთი), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 97 մարդ։


== Ծանոթագրություններ ==
Կովժա (այլ կիրառումներ)

Կովժա, կարող է վերաբերել՝

Կովժա - գետ Ռուսաստանում, Վիգի վտակը
Կովժա - գետ Ռուսաստանում, թափվում է Սպիտակ լիճ
Իժիվցի

Իժիվցի (ուկրաիներեն՝ Їжівці), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Իժիվցի գյուղում բնակվում էր 3 379 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆիլիպ Արփիարյան

Ֆիլիպ Արփիարյան (1885, Ստամբուլ, Օսմանյան կայսրություն - 1956), հայ ծաղրանկարիչ, ճարտարապետ։


== Կենսագրություն ==
Ծնվել է Կ. Պոլսում։ Մասնագիտական կրթությունն ստացել է Վենետիկի գեղարվեստների վարժարանում, ավարտել 1907 թվականին, ապա մեկնել է Կահիրե, աշխատել ճարտարապետ Կարո Պալյանի մոտ։ 1909 թվականին վերադարձել է Պոլիս, ծաղրանկարներով աշխատակցել մի շարք թերթերի, մասնավորապես «Շանթ» երկշաբաթաթերթին։
Նրա նախագծով կառուցվել են տասնյակ շենքեր, ինչպես Ալ-Քալեմաթ ընկերության հիվանդանոցը Եգիպտոսում, Ադանայի, Հալեպի հայ կաթոլիկների եկեղեցիները, հիվանդանոցներ, մասնավոր տներ և այլն։


== Աղբյուրներ ==
Նուրամինիս

Նուրամինիս (իտալերեն՝ Nuraminis), կոմունա Իտալիայում՝ Սարդինիա մարզի Կալիարի գավառում։ Սահմանակից է Մոնաստիր, Սամատցաի, Սեռամաննա, Սեռենտի, Ուսանա, Վիլլասոր համայնքներին։
Բնակչությունը 2822 մարդ, բնակչության խտությունը 62.31 մարդ/կմ²։ Տարածքը զբաղեցնում է 45.29 կմ²։ Փոստային հասցե՝ 9024, հեռախոսային կոդ՝ 070։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Համայնքի պաշտոնական կայքէջը (իտալերեն)
Nuraminis en comunas.it (իտալերեն)
Ո՞վ տարավ

«Ո՞վ տարավ», Հովհաննես Թումանյանի ստեղծագործություններից, որը գրվել է 1895 թվականի նոյեմբերի 11-ին։
Թումանյանի թանգարանի գլխավոր գույքամատյան 1027-ում՝ ծոցատետր 1-ում  պահվում են այդ ստեղծագործության երկու սևագիր-ինքնագրեր։ Առաջին նախնական գրառումի վերևում Թումանյանը գրել է․ «Օր․ Ե․ Վ․, նոյեմբերի 11, 95, Ախլք․»։ Երկրորդ ինքնագիրը համեմատաբար ավելի մշակված է և չի թվագրված։


== Հրապարակում ==
Այդ ինքնագիրը առաջին անգամ տպագրվել է 1979 թվականին «Լրաբեր հասարակական գիտությունների» առաջին հատորում (էջ 29)։ Հրապարակել է Խաժար Գյուլնազարյանը։ Տպագրվել է ինքնագրից։
Նվիրված է Ներսիսյան դպրոցի ուսուցիչ, գյուղատնտես Տիգրան Գյուզալյանի կնոջը՝ Երանյակ Վարդանյանցին (1879-1916)։


== Ծանոթագրություններ ==
Ռեստրիկտազներ

Ռեստրիկտազներ կամ ռեստրիկցիայի էնդոնուկլեազներ (լատ․ restrictio - սահմանափակում), ֆերմենտների խումբ է, պատկանում է հիդրոլազների խմբին, որոնք կատալիզում են նուկլեինաթթուների հիդրոլիզի ռեակցիաները։
Ի տարբերություն էկզոնուկլեազների, ռեստրիկտազները ճեղքում են նուկլեինաթթուները ոչ թե մոլեկուլի ծայրերից, այլ մեջտեղից։ Ընդ որում յուրաքանչյուր ռեստրիկտազ ճանաչում է ԴՆԹ-ի որոշակի հատված՝ կազմված սկսած չորս զույգ նուկլեոտիդներից, և ճեղքում է նուկլեոտիդային շղթան ճանաչման հատվածի ներսում կամ դրանից դուրս։
Բակտերիալ գենոմի պաշտպանությունը սեփական ռեստրիկտազից իրականանում է ադենին և ցիտոզին նուկլեոտիդների մեթիլացմամբ (քողարկում)։


== Դասակարգում ==
Առանձնացնում են ռեստրիկցիայի ֆերմենտների երեք հիմնական տեսակներ կամ դասեր, որոնց համար ճանաչման հատվածները կարող են լինել սիմետրիկ (պալինդրոմային) և ոչ սիմետրիկ։


== Ծանոթագրություններ ==
Սեյիդ Յահյա Մուրթուզա մզկիթ

Սեյիդ Յահյա Մուրթուզա մզկիթ կամ Հեզրեթի Էլի մզկիթ (ադրբ.՝ Seyid Yəhya Murtuza məscidi və ya Həzrəti Əli məscidi), 17-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին։


== Պատմություն ==

Սեյիդ Յահյա Մուրթուզա մզկիթը կառուցվել է 17-րդ դարի սկզբին։ Մզկիթը կառուցվել է Սեյիդ Յահյա Մուրթուզայի կողմից։ Մզկիթի մուտքի դուռի վրա կա տապանագիրը։ Տապանագիրում գրված է, որ, Սեյիդ Յահյա Մուրթուզա մզկիթը կառուցվել է Սեյիդ Յահյա Մուրթուզայի կողմից։ Այդ պատճառով, Մզկիթը կոչվում է Սեյիդ Յահյա Մուրթուզա մզկիթ։ Նա գործել է մզկիթում որպես կրոնական գործիչ։ Նա թաղվել է մզկիթի բակում։ Ներկայումս նրա գերեզմանը գտնվում է մզկիթի դռի կողքին։
Մզկիթը գտնվում է Շիրվանշահերի ապարանքների մոտ։ Մզկիթի շինարարությունը պատկանում է Շիրվան-Ապշերոնի ճարտարապետական դպրոցի ։
Մզկիթը քառակուսի է։ Հարավային մասում կան երկու փոքր պատուհանները։ Մզկիթի հյուսիս-արևելյան մասում կա Աղոթքային դահլիճ։


== Պատկերասրահ ==

		
		
		


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ


== Ծանոթագրություններ ==
Նովոալեշկինո

Նովոալեշկինո (ռուս.՝ Новоалешкино, բաշկիրերեն՝ Яңы Алешкин), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաճիան

Մաճիան, գյուղ Արևմտյան Հայաստանում, Վանի վիլայեթի Արծկեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արեգ Արտյուշայի Ավագյան

Արեգ Արտյուշայի Ավագյան  (ծնվել է հունիսի 24-ին, 1974 թվականին Ստեփանակերտ, Արցախ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով,  Արցախի Հանրապետության Ազգային Ժողովի արտադրության և արտադրական ենթակառուցվածքների հարցերի մշտական հանձնաժողովի տեղակալ, «Արցախի Հանրապետություն – Եվրախորհրդարան» բարեկամական խմբի անդամ, քաղաքական գործիչ։


== Կենսագրություն ==
Ծնվել է 1974 թվականին,հունիսի 24-ին Ստեփանակերտ քաղաքում։
Կրթություն

1991 թվականին ավարտել է Ստեփանակերտի թիվ 9 միջնակարգ դպրոցը։
1996 թվականին ավարտել է Արցախի պետական համալսարանի  «Գյուղմեքենայացում» բաժինը՝ ստանալով ինժեներ-մեխանիկի որակավորում։


== Ծառայություն ==
Տասնյոթ տարեկանից ակտիվ մասնակցություն է ունեցել Արցախյան պատերազմի մարտական գործողություններին, ինչպես ֆիդայական ջոկատներում,այնպես էլ կանոնավոր բանակում։

1996 թվականին զորացրվել է ՊԲ շարքերից։Արցախի Հանրապետության Վետերանների միության անդամ է։


== Կարիերա ==
1997 թվականին աշխատանքի է անցել «Արցախգազ» ՓԲԸ-ում՝ վարպետ։
1999-2020 թվականներին՝ «Արցախգազ» ՓԲԸ գազատրանսպորտային ծառայության պետ։
2011-2015 թվականներին ընտրվել է Ստեփանակերտի քաղաքային համայնքի ավագանու անդամ։Մեծ ներդրում ունի Արցախի գազացման և գազամատակարարման բնագավառում, կանգնած է դրանց ակունքներում։

2020 թվականի մարտի 31-ին խորհրդարանական ընտրություններում «Ազատ հայրենիք-ՔՄԴ» կուսակցությունների դաշինքի համամասնական ցուցակով ընտրվել է ԱՀ 7-րդ գումարման Ազգային ժողովի պատգամավոր, Արցախի Հանրապետության  Ազգային Ժողովի արտադրության և արտադրական ենթակառուցվածքների հարցերի մշտական հանձնաժողովի տեղակալ։


== Ընտանիք ==
Ամուսնացած է, ունի երեք զավակ։


== Պարգևներ և շքանշաններ ==
Պարգևատրվել է «Արիության համար», «Հայրենյաց պաշտպան» մեդալներով, «Արցախի Հանրապետության 20 ամյակ», «ԼՂՀ մատուցած ծառայութլունների համար» հուշամեդալներով, «Ֆիդայիներ» շքանշանով։ Արժանացել է գերատեսչական մի շարք պատվոգրերի։


== Ծանոթագրություններ ==


== Արտաքին հղումներ ==
https://regst.net/2019/08/18/artsakh-tim/ Archived 2020-10-24 at the Wayback Machine.
Չգիտեմ՝ ինչով է պայմանավորված դիտորդների հետաքրքրությունը, 5 թեկնածուները միմյանց գիտեն, խախտում չեն անի. Ստեփանակերտի քաղաքապետի թեկնածու Արեգ Ավագյան (տեսանյութ) Archived 2022-02-11 at the Wayback Machine.
Քվեարկել եմ հանուն Ստեփանակերտի զարգացմանն ու բարգավաճմանը. Արեգ Ավագյան
Քաղաքային օրակարգի հանրային հնչեղություն ունեցող հարցերը կդրվեն հանրաքվեի. Արեգ Ավագյան
Ստեփանակերտի քաղաքապետի թեկնածուները. Արեգ Ավագյան
http://debate.am/home/details?cp=20051
https://www.yerkir.am/news/view/182429.html(չաշխատող հղում)
Ալդերսբախ

Ալդերսբախ (գերմ.՝ Aldersbach), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 4300 մարդ (դեկտեմբերի 31, 2010 թվական)։ Զբաղեցնում է 45,82 կմ² տարածք։ Պաշտոնական կոդ՝ 09 2 75 114։


== Ծանոթագրություններ ==
Դանուբի Զաալ

Դանուբի Զաալ (գերմ.՝ Saal an der Donau), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 5335 մարդ է (2010 թվականի դեկտեմբերի 31–ի տվյալներով)։ Զբաղեցնում է 44.11 կմ² տարածք։ Պաշտոնական կոդ՝ 09 2 73 166։


== Ծանոթագրություններ ==


== Արտաքին հղումներ ==
an der Donau.de/ Պաշտոնական էջ(չաշխատող հղում)
412

412 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 412 թվականն է, 
V դարի 12-րդ տարին։


== Դեպքեր ==


== Ծնունդներ ==


== Մահեր ==
Զմարա

Զմարա, գյուղ Արևմտյան Հայաստանում, Խարբերդի վիլայեթի Ակնի գավառակում, Եփրատից ոչ հեռու։
XIX դարի վերջին ուներ մի քանի հարյուր հայ բնակիչ, որոևք զբաղվում էին երկրագործությամբ ու անասնապահությամբ։ Գյուղում կար եկեղեցի և հայկական վարժարան։ Զմարան ավերվել է 1895 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
ՀՀ Շիրակի մարզպետարան

ՀՀ Շիրակի մարզպետարանըձևավորվել է 1996 թվականին՝ «Վարչատարածքային բաժանման մասին» Հայաստանի օրենքի համաձայն։ Ինչպես բոլոր մարզերում, այնպես էլ Շիրակի մարզում, Հայաստանի Սահմանադրության համաձայն, իրականացվում է պետական կառավարում։ Այս ոլորտի հարաբերությունները կարգավորվում են Սահմանադրությամբ, օրենքներով, ՀՀ Նախագահի` «Հայաստանի Հանրապետության մարզերում պետական կառավարման մասին» հրամանագրով և այլ իրավական ակտերով։ Հայաստանի Շիրակի մարզում պետական կառավարումն իրականացնում է Շիրակի մարզպետը՝ մարզպետարանի միջոցով։ Մարզպետարանն իրագործում է կառավարության տարածքային քաղաքականությունը, համակարգում հանրապետական գործադիր մարմինների տարածքային ծառայությունների գործունեությունը։


== Հայաստանի Շիրակի մարզպետարանի կառուցվածքը ==
Մարզպետարանը կազմված է մարզպետից, մարզպետի տեղակալներից, խորհրդականներից, օգնականներից և մարզպետարանի աշխատակազմից։ Աշխատակազմը բաղկացած է 6 վարչություններից, քարտուղարությունից, 6 բաժիններից և 5 առանձնացված ստորաբաժանումներից։ Մարզպետարանի համակարգում ընդգրկված են պետական ոչ առևտրային և մարզային ենթակայության այլ կազմակերպություններ։ Մարզպետարանի աշխատակազմի վերակազմակերպման և նրա գործունեության դադարման կարգն ու պայմանները սահմանվում են օրենքով։


== Ղեկավարությունը ==
Մարզպետ՝

Հովհաննես ՀարությունյանՏեղակալ՝

Վարդան Գրիգորյան


== Հայաստանի Շիրակի մարզպետներ ==
Արարատ Գոմցյան 1996-1998 թվականներ
Ֆելիքս Փիրումյան 1999-2003 թվականներ
Ռոմիկ Մանուկյան 2003-2007 թվականներ
Լիդա Նանյան 2007-2010 թվականներ
Աշոտ Գիզիրյան 2010-2013 թվականներ
Ֆելիքս Ցոլակյան 2013-2016 թվականներ
Հովսեփ Սիմոնյան 2016-2017 թվականներ
Արթուր Խաչատրյան 2017-2018 թվականներ
Կարեն Սարուխանյան 2018 թվական
Սալլի Ֆիլդ

Սալլի Ֆիլդ (անգլ.՝ Sally Field, նոյեմբերի 6, 1946(1946-11-06)[…], Փասադենա, Լոս Անջելես շրջան, Կալիֆոռնիա, ԱՄՆ), ամերիկացի դերասանուհի, նաև երգչուհի, ռեժիսոր և պրոդյուսեր։
Խաղացել է 60-ից ավելի ֆիլմերում, ստացել է 2 Օսկար լավագույն դերասանուհի անվանակարգում, 2 Ոսկե Գլոբուս և 3 Էմմի։


== Կենսագրություն ==
Սալլի Մարգարետ Ֆիլդը ծնվել է 1946 թվականին բանակի սպա Ռիչարդ Դրայդենի և դերասանուհի Մարգարետ Ֆիլդի ընտանիքում։ Նրանք ամուսնալուծվել են 1950 թվականին, որից հետո մայրը՝ Մարգարետը, ամուսնացել է դերասան և կասկադյոր Ջոն Մահոնիի հետ։
Սալլի Ֆիլդը ավարտել է Լոս Անջելեսի տարածաշրջանի Պորտոլի դպրոցը, ապա սովորել Բիմինգհեմի միջնակարգ դպրոցում։ Ավելի ուշ ավարտել է Լի Ստրասբերգի դերասանական ստուդիան։


== Կարիերա ==
Ֆիլդը սկսել է իր կարիերան 16 տարեկանում, հանդես գալով հեռուստատեսային նախագծերում, որոնցից են «Ջիջեթ» (1965 - 1966) և «Թռչող միանձնուհին» (1967 - 1970)։ Առաջին լուրջ հաջողությունը ունենում է 1976 թվականին հեռուստատեսային «Սիբիլ» հոգեբանական դրամայում խաղալով գլխավոր հերոսուհու դերը, որի համար արժանանում է Էմմի մրցանակի, իսկ մեկ տարի անց առաջադրվում է Ոսկե Գլոբուսի «Սմոկին և ավազակը» ֆիլմի համար։
Նրա ամենանշանավոր դերերից մեկը դառնում է 1979 թվականին նկարահանված «Նորմա Ռեյ» ֆիլմը, որի համար նա ստանում է մի շարք մրցանակներ, այդ թվում Օսկար, Ոսկե Գլոբուս, Կաննի կինոփառատոնի մրցանակ և այլն։ Կինոյում նա խաղում է տարբեր ժանրի ֆիլմերում, դրամա, կատակերգություն և այլն։ 1984 թվականին նկարահանված «Տեղ սրտի մեջ» դրամայում մարմնավորած դերի համար ստանում է իր 2-րդ Օսկարը։ 1980-90 ական թթ. մյուս նշանավոր ֆիլմերից են «Մերֆիի սերը», «Պողպատե մագնոլիաներ», «Ոչ առանց իմ դստեր», «Միսիս Դաութֆայթեր», «Ֆորեսթ Գամփ» և այլն։
Սկսած 1990-ական թթ. կեսից Ֆիլդը սկսում է քիչ նկարահանվել և զբաղվում է ռեժիսորական և պրոդյուսերական գործունեությամբ։ 3 ֆիլմի ռեժիսոր է, 5-ից ավելի ֆիլմերի պրոդյուսեր։
2000-ական թթ. սկսած նկարահանվում է սերիալներում, որոնցից են «Շտապ օգնություն», «Եղբայրներ և քույրեր», որոնց համար ստացել է Էմմի մրցանակ։


== Անձնական կյանք ==
Սալլի ֆիլդը 2 անգամ ամուսնացած է եղել։ Նրա առաջին ամուսինը Սթիվեն Քրեյգն էր, ումից ունեցել է 2 երեխա, Պիտեր Քրեյգ (ծն. 10.11.1969 թ., գրող է մասնագիտությամբ) և Էլի Քրյեգ (ծն. 25.05.1972, ռեժիսոր և դերասանուհի)։ Նրանք ամուսնալուծվել են 1975 թվականին, որից հետո նա սիրավեպ է ունենում դերասան Բերտ Ռեյնոլդսի հետ, ում հետ նա հանդես է գալիս մի քանի ֆիլմերում։
1984 թվականին երկրորդ անգամ ամուսնանում է պրոդյուսեր Ալան Գրիսմանի հետ, նրանք ունեցել են մեկ որդի՝ Սեմյուել (ծն. 02.12.1987 թ.)։ 1988 թվականի հոկտեմբերի 29-ին նա իր ընտանքի հետ վթարի է ենթարկվում ինքնաթիռում։ Վթարի հետևանքով ոչ ոք չի մահանում, ուղևորներից մի քանիսը ստանում են վնասվածքներ։ Ֆիլդն ու Գրիսմանը բաժանվեցին 1993 թվականին։
Մոտ քսան տարի դերասանուհին մենակ է ապրում, սակայն իր խոսքերով իրեն այդ կյանքը դուր է գալիս։
Սալլի Ֆիլդը ընկերական հարաբերությունների մեջ է Հոլիվուդյան դերասանուհիներ Գոլդի Հոունի և Ջեյն Ֆոնդայի հետ։


== Ֆիլմագրություն ==
Նկարահանվել է ընդհանուր թվով 50-ից ավելի ֆիլմերում, դրանցից նշանավորներն են.


== Նկարներ ==

		
		


== Ծանոթագրություններ ==


== Արտաքին հղումներ ==

Internet Movie Database կայքում
kinopoisk կայքում
Internet Broadway Database կայքում
Yahoo! Movies կայքում
Սասունիկի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Սասունիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կուսակովկա (գյուղ, Բոգորոդսկի շրջան)

Կուսակովկա (ռուս.՝ Кусаковка), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարաղա (գյուղ)

Մարաղա, անբնակ գյուղ Արցախի Հանրապետության Մարտակերտի շրջանում, որը 1992 թվականից գտնվում է Ադրբեջանի զինված ուժերի վերահսկողության ներքո։ Ըստ Արցախի Հանրապետության վարչատարածքային բաժանման, այն հանդիսանում է Մարտակերտի շրջանի բնակավայր, իսկ ըստ Ադրբեջանի Հանրապետության վարչատարածքային բաժանման՝ Թարթառի շրջանի բնակավայր։


== Աշխարհագրություն ==
Մարաղան գտնվում է Կուրի վտակ Թարթառ գետի աջ ափին, Թարթառ քաղաքից 4 կմ, իսկ Բարդա քաղաքի երկաթուղային կայարանից՝ 24 կմ հարավ-արևմուտք։


== Բնակչություն ==
1895 թվականին գյուղն ուներ 104 տուն՝ 540 հայ բնակչով, իսկ 1989 թվականին բնակչությունը հասել էր 4644 մարդու, ճնշող մեծամասնությունը՝ հայեր։


== Պատմություն ==
Գյուղը հիմնել են 1828 թվականին Պարսկաստանի Մարաղա քաղաքից գաղթած հայերը և այն ի պատիվ իրենց նախկին բնակավայրի կոչել են «Մարաղա»։ 
Ռուսական կայսրության ժամանակ մտնում էր Ելիզավետպոլի նահանգի Ջևանշիրի գավառի մեջ։
1954 թվականի հունիսի 30-ին Մարգուշևան գյուղը և Մարաղա գյուղը միավորվել են մեկ գյուղխորհրդի մեջ և ստացել «Լենինավան» անվանումը։ Մինչ Արցախյան հակամարտությունը գյուղը գտնվել է ԼՂԻՄ Մարտակերտի շրջանում՝ Ադրբեջանական ԽՍՀ Միր-Բաշիրի (այժմ՝ Թարթառի) շրջանի սահմանին։
1980 թվականի դրությամբ զբաղվում էր խաղողագործությամբ, բանջարաբուծությամբ և հացահատիկի մշակությամբ, անասնապահությամբ։ Մարաղայում գործում էր խաղողի նախնական վերամշակման գործարան, կենցաղսպասարկման կոմբինատ, Արցախի (գյուղատնտեսական թեքումով) զոնալ փորձակայանի մասնաճյուղը։ Ուներ 2 միջնակարգ դպրոց, 3 գրադարան, կուլտուրայի պալատ, կապի բաժանմունք, հիվանդանոց, մսուր-մանկապարտեզ։


=== Մարաղայի կոտորած ===

1992 թվականի ապրիլի 10-ին ադրբեջանական միլիցիայի հատուկ նշանակության ջոկատը Մարաղա գյուղում հրկիզել է գյուղը և կոտորել բնակչությանը։ Մարաղայի ողբերգական դեպքերի ընթացքում սպանված հայերի թիվը տատանվում է 80-100-ի միջև։ Ավելի քան 40 մարդ վիրավորվել է, 63-ը՝ գերի վերցվել։ Սպանդը շարունակվել է ապրիլի 22-23-ին, երբ կենդանի մնացած մարաղացիները վերադարձել էին մահացածներին հողին հանձնելու համար։ Տվյալները հաստատվել են «Հյուման Րայթս Վոթչ» միջազգային իրավապահ կազմակերպության կողմից։ Մարաղայի կոտորածը հայկական կողմից գնահատվում է որպես ցեղասպանություն։ 
Մարաղան 1992 թվականաից սկսած շարունակում է մնալ Ադրբեջանի հսկողության տակ և վերջինի կողմից համարվում է Թարթառի շրջանի տարածք։


== Պատմամշակութային հուշարձաններ ==
Մարաղան ուներ քարաշեն, փայտածածկ սուրբ Աստվածածին անունով եկեղեցի։


== Անվանի մարդիկ ==
Այստեղ է ծնվել բանասեր, Կիլիկիայի կաթողիկոս Գարեգին Հովսեփյանը (1867-1952)։


== Տես նաև ==
Մարաղայի կոտորած


== Ծանոթագրություններ ==
Սալ դը Վիլֆանյան

Սալ դը Վիլֆանյան (ֆր.՝ Salles-de-Villefagnan), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 341 մարդ, բնակչության խտությունը` 26.58 մարդ/կմ²։ Բնակավայրը զբաղեցնում է 12.83 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 75 կմ հարավ, Անգուլեմ քաղաքից` 35 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 204 աշխատունակ (15-64 տարեկան) բնակիչ, որոնցից ակտիվ էին 159-ը, իսկ ոչ ակտիվները` 45։ Ակտիվության ցուցանիշը կազմում է 77,9 %։ 159 աշխատունակ մարդկանցից աշխատել է 144 անձ (77 տղամարդ և 67 կին)։ Գործազուրկ են եղել 15 անձ (7 տղամարդ և 8 կին)։ 45 անաշխատունակներից 14-ը եղել են աշակերտներ կամ ուսանողներ, 17-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (59101-59200)

Աստերոիդների ցանկ (59001-59100)  • Աստերոիդների ցանկ  • Աստերոիդների ցանկ (59201-59300)
 Աստերոիդների ցանկ (59001-59100)  • Աստերոիդների ցանկ  • Աստերոիդների ցանկ (59201-59300)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Գոռ Մարտիրոսյան (ֆուտբոլիստ)

Գոռ Մարտիրոսյան (ապրիլի 4, 1993(1993-04-04) կամ օգոստոսի 15, 1975(1975-08-15)), հայ ֆուտբոլիստ, «Գանձասար» ակումբի դարպասապահ։


== Կարիերա ==
Մարտիրոսյանը կարիերան սկսել է «Բանանց-2» ակումբում, որը հանդես էր գալիս Հայաստանի առաջին լիգայում։ Նորամուտային խաղը դարպասապահն անցկացրել է 2013 թվականի հուլիսի 21-ին ընդդեմ «Գանձասարի» երկրորդ թիմի։
2014 թվականի ամռանը Մարտիրոսյանը պայմանագիր է կնքել «Արարատի» հետ, որի կազմում իր նորամուտը կատարել է օգոստոսի 2-ին։ 2014 թվականի դեկտեմբերի սկզբին երևանյան ակումբը խզել է պայմանագիրը դարպասապահի հետ, և նա մեկնել է դիտումների «Կրասնոդարում»։
2014/15 մրցաշրջանի երկրորդ կեսին դարպասապահն անցկացրել է «Ուլիսի» երկրորդ թիմում։ Երևանյան ակումբի կազմում իր նորամուտը կատարել է 2015 թվականի օգոստոսի 2-ին։ Սակայն «Ուլիս» թիմը շուտով կազմալուծվել է, և Մարտիրոսյանը միացել է «Գանձասարին»։
Կապանի թիմի կազմում իր առաջին խաղը Մարտիրոսյանն անցկացրել է 2016 թվականի մայիսի 22-ին և ոչ մի գնդակ բաց չի թողել։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը FootballFacts.ru կայքում
Վիլյամուելաս

Վիլյամուելաս (իսպ.՝ Villaminaya), մունիցիպալիտետ Իսպանիայում՝ Տոլեդո նահանգում (Կաստիլիյա-Լա-Մանչա ինքնավար մարզում)։ Մունիցիպալիտետը գտնվում է Մոնտես-դե-Տոլեդո շրջանում։ Տարածքը 21 կմ² է։ Բնակչությունը 597 մարդ (2010 թվականի տվյալներով)։ Պրովինցիայի վարչական շրջանից հեռու է 30 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Diputación de Toledo
Փասադենա (Կալիֆոռնիա)

Փասադենա (անգլ.՝ Pasadena), քաղաք Ամերիկայի Միացյալ Նահանգներում Լոս Անջելես քաղաքի՝ Կալիֆոռնիա Նահանգի մեջ։
Փասադենան հանրածանոթ է որպես վարդերի քաղաք, շնորհիվ ամանորյա Վարդերի Մրցաշարքի Տողանձգին։
Քաղաքում կա հոծ հայ բնակչություն, ուր գործում են Հովսեփյան, Սահակ-Մեսրոպյան Հ.Բ.Ը.Մ.-ի ամենօրյա վարժարանները։
Փասադենան քույր-քաղաք է Հայաստանի Վանաձոր քաղաքի հետ։


== Պատմություն ==
1771 թվականին Փասադենան պատկանում էր կաթոլիկ առաջնորդ Գաբրիելի ենթակայության տակ գտնվող բնակավայերի թվին, ով և տվել էր տարածքի հարթավայրերի և լեռների անունները։ 
Բնակավայրը հիմնադրել է 1874 թվականին Թոմաս Էլլիոտը Ինդիանա նահանգից։ Հաճախ քաղաքի անվանումը թարգմանվում է որպես «Դրախտի պսակ»։
Բնակավայրը նախկինում եղել է ցիտրուսային հողագործությամբ և գյուղատնտեսությամբ զարգացող փոքր գյուղ, սակայն  Սան Ֆե երթուղի[en] երկաթուղու կառուցումից հետո այն զարգացավ, կառուցապատվեց և դարձավ ձմեռային զբոսաշրջության կենտրոն։


== Կրթություն և գիտություն ==
Պասադենան  Խաղաղ օվկիանոսի ափի գլխավոր ուսումնական կենտրոններից մեկն է, այստեղ է գտնվում Կալիֆորնիայի տեխնոլոգիական ինստիտուտը։
Քաղաքի մոտ է գտնվում NASA գիտահետազոտական լաբորատորիան` Jet Propulsion Laboratory: Այն զբաղվում է բարձր ճշգրտության սարքավորումների արտադրությամբ, որոնք օգտագործվում է էլեկտրոնիկայի և ավիացիայի ոլորտում։
Քաղաքին կից կառուցված են երեք քոլեջներ՝ Pasadena City College (1924), Pacific Oaks College (1945) և Art Center College of Design (1930):


== Տեսարժան վայրեր ==
Փասադենայի կենտրոնում պահպանվել են 20-րդ դարի սկզբի բազմաթիվ առանձնատներ, որոնք հանդիսանում  են արվեստի և արհեստների հուշարձաններ։ Քաղաքի ոչ պաշտոնական խորհրդանիշը համարվում է 1927 թվականին կառուցված շքեղ քաղաքապետարանը։
Այլ շենքերի շարքում գտնվում է Կոլորադո սթրիթ կամուրջը, որը կառուցվել է 1913 թվականին։
Քաղաքում կան շատ նշանավոր թանգարաններ՝

Նարտոն Սայմոնի թանգարան, նախկինում՝ Փասադենայի գեղարվեստի թանգարան։
Խաղաղօվկիանոսյան Ասիայի թանգարան[en], պահպանում է Արևելյան Ասիայի և Օվկիանիայի մշակույթի մասին պատմող ցուցանմուշներ։
Հանթինգթոնի գրադարանը Սան Մարինոյում, Փասադենայի մոտ, գտնվում է բուսաբանական այգիների տարածքում, որոնք մշակված են աշխարհի ժողովուրդների ազգային ոճերում։


== Սպորտ ==
Ամանորի առաջին օրը, վարդերի շքերթի ժամանակ անցկացվում է ամերիկյան ֆուտբոլի՝ աշխարհում տեղի ունեցող լեգենդար իրադարձությունը` « Pink Cup » մրցանակի համար լավագույն ուսանողական թիմերի խաղը։ Առաջին խաղն անցկացվել է 1902 թվականի հունվարի 1-ին։ 1922 թվականից  սկսած խաղը տեղի է ունենում Rose Bowl խաղահրապարակում։
1994 թ-ին «Rose Bowl» մարզադաշտում հյուրընկալվել էին ՖԻՖԱ-ի աշխարհի գավաթի խաղարկության, այդ թվում կիսաեզրափակիչի, 3-րդ և եզրափակիչ տեղերի համար նախատեսված հանդիպումները, իսկ հետագայում՝ 1999 FIFA Women's World Cup եզրափակիչ խաղերը։


== Կլիմա ==


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Քույր քաղաքներ ==
 Վանաձոր, Հայաստան
 Լյուդվիգսխաֆեն ամ Ռայն, Գերմանիա
 Միսիմա, Ճապոնիա
 Սիչեն, Պեկին, Չինաստան
 Տանժեր, Մարոկկո
 Յարվենպյա, Ֆինլանդիա


== Ծանոթագրություններ ==


== Արտաքին հղումներ ==
Քաղաքի կայքը